Рэжысёр Ніна Обухава паспрабавала, так бы мовіць, ускладніць лёгкі жанр і перавесці антрэпрызны твор у разрад некамерцыйных спектакляў. Найперш гэтаму паспрыяла добрая, шчырая ігра вядомых акцёраў. На працягу апошніх пяці гадоў народны артыст Беларусі Тадэвуш Кокштыс не меў новых работ, і таму вобраз Мацье атрымаўся ў яго асабліва ўдалым (дарэчы, ён жа і пераклаў п’есу на беларускую мову). Акцёр быццам нутром адчуў гэтую ролю і тыя праблемы, якімі жыве персанаж — яго творчыя пакуты, унутраны крызіс, залішнюю прыземленасць, безэмацыйнасць каханай, пачуцці якой ён надумаў ускалыхнуць.